
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 992 


20 Νοεμβρίου 1995 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης για την ανέγερση 
διδακτηρίου του 5ου Γυμνασίου Αγίας Παρασκευής 
Νομού Αττικής. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση πραγματοποίησης μεταφοράς συντελεστή 
δόμησης σε ακίνητο που βρίσκεται εντός του εγκε¬ 
κριμένου σχεδίου του Δήμου Καλαμαριάς (Ν. Θεσ¬ 
σαλονίκης), στην οδό Χειμωνίδου αριθ. 43 {Ο.Τ. 
2218). 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1117607/7439/0010 (1) 

Αναγκαστική απαλλοτρίωση έκτασης για την ανέγερση δι¬ 
δακτηρίου του 5ου Γυμνασίου Αγίας Παρασκευής Νο¬ 
μού Αττικής. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν.δ/τος 797/1971 «περί αναγκαστι¬ 
κών απαλλοτριώσεων» σε συνδυασμό με τις διατάξεις του 
β.δ/τος 139/1971 «περί της αρμοδιότητος των νομαρχών 
προς κήρυξιν αναγκαστικών τινών απαλλοτριώσεων». 

2. Τις διατάξεις του άρθρου 17 του Α.Ν.627/1968 «περί 
Οργανισμού Σχολικών Κτιρίων» σε συνδυασμό με τις δια¬ 
τάξεις του Ν.513/1976. 

3. Το από 2.6.1995 απόσπασμα πρακτικού απο τη συ¬ 
νεδρίαση με αριθ. 1931/2.6.1995 του Διοικητικού Συμ¬ 
βουλίου του Οργανισμού Σχολικών Κτιρίων. 

4. Το από 31.1.1995 πρακτικό καταλληλότητας της 


απαλλοτριούμενης έκτασης που καταρτίσθηκε απο την 
κατά Νόμο Επιτροπή. 

5. Την Υπ. 143/1995 κοινή απόφαση του Πρωθυπουρ¬ 
γού , σχετικά με τις αρμοδιότητες του Αναπληρωτή Υπουρ- 
γού Εθνικής Παιδείας και θρησκευμάτων. 

6. Την 1026431/268/0006Α/3.3.1994 {ΦΕΚ 154/ 
7.3.1994 τ.Β') κοινή απόφαση του Πρωθυπουργού και του 
Υπουργού Οικονομικών, σχετικά με την ανάθεση αρμοδιο¬ 
τήτων στους Υφυπουργούς Οικονομικών, αποφασί¬ 
ζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την ανέγερση 
διδακτηρίου του 5ου Γυμνασίου Αγίας Παρασκευής έκτα¬ 
σης συνολικού εμβαδού 4.395 μ2 που βρίσκεται στην πε¬ 
ριοχή «Τσακού Αγίας Παρασκευής, Νομού Αττικής μεταξύ 
των οδών Καραϊσκάκη και επέκταση Αρκαδίου (Ο.Τ. 
117γ) και εικονίζεται με κλίμακα 1:500 και με στοιχεία Α - 
Β-Γ -Δ-Ε-Ζ-Η-θ-Ι-Κ-Α στο απο Ιουνίου 1995 και 
με αριθμό 1140 κτηματολογικό διάγραμμα - πίνακα, το 
οποίο έχει συντάξει ο Τοπογράφος Μηχανικός Γρηγόρης 
Κώτσηρας και έχει θεωρήσει για τη Διεύθυνση Γηπέδων 
του Οργανισμού Σχολικών Κτιρίων ο Γεώργιος Μορφό- 
πουλος. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 

1) Ζήτρος Κων/νος. 

2) Ζήτρου Βασιλική. 

3) Ζήτρου Όλγα. 

4) Ζήτρος Ιωάννης. 

Η απαλλοτρίωση κηρύσσεται υπέρ και με δαπάνη του 
Οργανισμού Σχολικών Κτιρίων. 

Η απόφαση αυτή να δημοσιευτεί στην εφημερίδα της 
Κυβερνήοεως. 

Αθήνα, 2 Νοεμβρίου 1995 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΛΗΡΩΤΗΣ 

ΟΙΚΟΝΟΜΙΚΟΝ ΕΘΝΙΚ ΠΑΙΔΕΙΑΣ Δ ΘΡΗΣΚΕΥΜΑΤΩΝ 

Δ. ΓΕΟΡΓΑΚΟΠΟΥΛΟΣ Φ. ΠΕΤΣΑΛΝΙΚΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ- 36055 {2) 

Έγκριση πραγματοποίησης μεταφοράς συντελεστή δόμη¬ 
σης σε ακίνητο που βρίσκεται εντός του εγκεκριμένου 

σχεδίου του Δήμου Καλαμαριάς (Ν. Θεσσαλονίκης), 

στην οδό Χειμωνίδου αριθ. 43 {Ο,Τ. 2218). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του Ν. 2300/1995 «Μεταφορά συντε¬ 
λεστή δόμησης και άλλες διατάξεις» (Α' 69) και ειδικότερα 
τα άρθρα 2, 4, 5, 15, 16, 17, 18 και 21 (παρ. 6 και 7). 

2) Τις διατάξεις της παρ.1 (εδ. ιδ) του άρθρου 23 του 
Ν.1558/1985 «Κυβέρνηση και Κυβερνητικά όργανα» (Α' 
137). 

3) Τις διατάξεις του Ν. 1561/1985 «Ρυθμιστικό σχέδιο 
και πρόγραμμα προστασίας περιβάλλοντος της ευρύτερης 
περιοχής της Θεσσαλονίκης και άλλες διατάξεις» (Α' 148/ 
6.9.1985). 

4) Τιςαπο 23.6.1993 (αρ. πρωτ. 31836), απο 1.6.1992 
(αρ. πρωτ. 35046), απο 28.6.1995 {αρ.πρωτ, 36055) και 
απο 30.6.1995 (αρ. πρωτ. 36207) αιτήσεις των Μαρίας 
ΚουκουσΙδου του Νικολάου και της Αγγελικής και Ευθυ¬ 
μίας Κουκουσίδου του Νικολάου και της Αγγελικής, ως 
φερομένων ιδισκτητριών του ωφελουμένου ακινήτου και 
του πληρεξούσιου της ιδιοκτήτρισς του βαρυνόμενου ακι¬ 
νήτου και κυρίας του με αριθ .6058 ονομαστικού τίτλου δι¬ 
καιώματος Μ.Σ.Δ., δυνάμει των υπ' αριθ. 4216/1993 και 
4224/1993 πληρεξουσίων του συμβολαιογράφου Θεσσα¬ 
λονίκης Μηχαήλ Πιερρράκου. 

5) Την 320/31/10.8.1995 σύμφωνη γνωμοδότηση του 
Κεντρικού Συμβουλίου Χωροταξίας, Οικισμού και Περι¬ 
βάλλοντος, αποφασίζουμε: 

Αρθρο 1 

1. Εγκρίνεται η πραγματοποίηση της μεταφοράς συντε¬ 
λεστή δόμησης που εγκρίθηκε με το απο 12.5.1992 Π. Δ/ 
γμα(Φ.Ε.Κ. 545Δ/92) και γνωμοδότησε θετικά το Κ. Συμ¬ 
βούλιο Χ.Ο.Π. με την υπ’ αριθμ. 320/31/10.8.95 πράξη 
του, για 65,086 τ.μ. σε ορόφους από το βαρυνόμενο ακί¬ 
νητο που βρίσκεται στις οδούς Καστοριάς και Αμυνταίου 
στο Δήμο Καλαμαριάς (Ν. θεσ/νίκης), για το οποίο έχει 
εκδοθεί ο 6058 ονομαστικός τίτλος δικαιώματος μεταφο¬ 
ράς συντελεστή δόμησης για 90,00 τ.μ. απο ορόφους 
υπέρ της Σοφίας Πιστοφίδου, σε ωφελούμενο ακίνητο με 
χρήση κατοικίας για το οποίο σύμφωνα με το απο 
16.5.1995 θεωρημένο τοπογραφικό άπο την Τεχνική 
Υπηρεσία του Δήμου Καλαμαριάς συντρέχουν οι προϋπο¬ 
θέσεις των παραγρ. 2 και 3 της ενότητας Α του άρθρου 4 
του Ν. 2300/1995 και γι' αυτό έχει υποβληθεί πλήρης με¬ 
λέτη στην αρμόδια κεντρική υπηρεσία πριν απο 30.5.1994 
και βρίσκεται εντός του εγκεκριμένου σχεδίου του Δήμου 
Καλαμαριάς (Ν. Θεσσαλονίκης) στην οδό Χειμωνίδου 
αριθ. 43 (Ο.Τ. 2218), φερόμενο ως ιδιοκτησία Ευθυμίας 
Κουκουσίδου του Νικολάου και της Αγγελικής και Μαρίας 
Κουκουσίδου του Νικολάου και της Αγγελικής, όπως το 
ωφελούμενο αυτό ακίνητο φαίνεται με στοιχεία ΑΒΓΔΑ 
στο σχετικό πρωτότυπο διάγραμμα σε κλίμακα 1:200 που 
θεωρήθηκε απο τον προϊστάμενο της Διεύθυνσης Τοπο¬ 


γραφικών Εφαρμογών με την 36055/1995 πράξη του και 
που αντίτυπό του σε φωτοσμίκρυνση δημοσιεύεται με την 
παρούσα απόφαση, και η συνολική του πρόσθετη επιφά¬ 
νεια που εγκρίνεται να δομηθεί επιπλέον αυτής που επι¬ 
τρέπεται σύμφωνα με τους όρους δόμησης που ισχύουν 
στην περιοχή είναι 62,84 τ.μ. σε ορόφους. 

2. Τα ειδικότερα στοιχεία του βαρυνόμενου ακινήτου 
οτο οποίο βρίσκεται εντός περιοχής που καλύπτεται με το 
σύστημα αντικειμενικού προσδιορισμού της αξίας ακινή¬ 
των και η εκτίμηση της αξίας του γίνεται σύμφωνα με τις 
διατάξεις της παρ. 7 του άρθρου 21 του Ν. 2300/1995 εί¬ 
ναι τά εξής: 

α) θέση ακινήτου: Καστοριάς και Αμυνταίου, Δήμος 
Θεσσαλονίκης. 

β) Επιφάνεια ακινήτου: 270.00 τ.μ. 
γ) Συντελεστής Δόμησης: 1,8. 
δ) Ποσοστό επιτρεπόμενης κάλυψης: 70%. 
ε) Αξία ανά τ.μ. γής: 72.512 δρχ. 
στ) Συντελεστής εμπορικότητας: 1,2. 

3. Τα ειδικότερα στοιχεία του ωφελουμένου ακινήτου 
το οποίο βρίσκεται εντός περιοχής που καλύπτεται με το 
σύστημα αντικειμενικού προσδιορισμού της αξίας ακινή¬ 
των και η εκτίμηση της αξίας του γίνεται σύμφωνα με τις 
διατάξεις της παρ. 7 του άρθρου 21 τουΝ. 2300/1995 και 
του οποίου οι όροι δόμησης αναφέρονται στο απο 16.5.95 
θεωρημένο τοπογραφικό της Τεχνικής Υπηρεσίας του Δή¬ 
μου Καλαμαριάς είναι τα εξής: 

α) θέση ακινήτου: Χειμωνίδου 43 (Ο.Τ. 2218), Δήμος 
Καλαμαριάς. 

β) Επιφάνεια ακινήτου: 273,19 τ.μ. 
γ) Συντελεστής Δόμησης: 2,10. 
δ) Ποσοστό επιτρεπόμενης κάλυψης: 70%. 
ε) Μέγιστο επιτρεπόμενο ύψος: 27,00 μ. σύμφωνα με 
Ν.1577/1985(Γ.Ο.Κ. 1985). 

στ) Συνολική επιτρεπόμενη δόμηση: 273,19 X 2,10 = 
573,70 τ.μ. 

ζ) Αποστάσεις (Δ): 5.70 μ. 
η) Χρήση: κατοικία, 
θ) Αξία ανά τ.μ. γής: 91140 δρχ. 
ι) Συντελεστής εμπορικότητας: 1,00. 

4. Τα ειδικότερα στοιχεία της πραγματοποίησης της με¬ 
ταφοράς Σ.Δ. είναι τα εξής: 

Η συνολική δομήσιμη επιφάνεια η οποία εγκρίνεται να 
δομηθεί στο ωφελούμενο ακίνητο επιπλέον αυτής που 
επιτρέπεται σύμφωνα με τους όρους δόμησης που ισχύ¬ 
ουν στην περιοχή είναι 62,84 τ.μ. σε ορόφους, η οποία το¬ 
ποθετείται στον ΣΤ' όροφο και αντιστοιχεί οε 65,086 τ.μ. 
από ορόφους από το περιγραφόμενο στην παράγραφο 1 
βαρυνόμενο ακίνητο. 

5. Τα ειδικότερα στοιχεία του ωφελουμένου ακινήτου 
μετά την έγκριση πραγματοποίησης μεταφοράς συντελε¬ 
στή δόμησης είναι τα εξής: 

α) θέση ακινήτου: Χειμωνίδου 43 (Ο.Τ. 2218), Δήμος 
Καλαμαριάς. 

β) Εμβαδόν ακινήτου: 273,19 τ.μ. 
γ) Συντελεστής δόμησης; 2,33 
δ) Ποσοστό κάλυψης: 44,80%. 
ε) Μέγιστο επιτρεπόμενο ύψος: 21,85 μ. 
στ) Συνολική δομήσιμη επιφάνεια: 636,54 τ.μ. 
ζ) Απόσταση Δ': 6,74 μ. 
η) Χρήση: Κατοικία. 

θ) Δεν απαιτείται νέα θέση στάθμευσης για την προ¬ 
σθήκη με την μεταφορά Σ.Δ. 

ι) Η πραγματοποίηση μεταφοράς Σ.Δ. στο ωφελούμενο 
ακίνητο πρέπει να γίνει σύμφωνα με το διάγραμμα Κάλυ- 

ψης σε κλίμακα 1:100 που θεωρήθηκε απο τον Προϊστά¬ 
μενο της Διεύθυνσης Τοπογραφικών Εφαρμογών με την 
36055/1995 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

6. Πριν την χορήγηση της οικοδομικής άδειας στο ωφε¬ 
λούμενο ακίνητο πρέπει: 

α) Να προσκομιστούν στην αρμόδια περιφερειακή υπη¬ 
ρεσία απο τις ενδιαφερόμενος πιστοποιητικά από τα αρ¬ 
μόδια υποθηκοφυλακεία ότι η παρούσα απόφαση σημειώ¬ 
θηκε στο περιθώριο των οικείων μερίδων του βαρυνομέ- 
νου και του ωφελουμένου ακινήτου και βεβαίωση της αρ¬ 
μόδιας κεντρικής υπηρεσίας ότι ακυρώθηκε ο 6058 ονο¬ 
μαστικός τίτλος δικαιώματος μεταφοράς συντελεστή δό¬ 
μησης. 

β) Να διαπιστωθεί από την αρμόδια περιφερειακή υπη¬ 
ρεσία ότι η παρούσα απόφαση καταχωρήθηκε στο βιβλίο 
που τηρείται για τον Δήμο Καλαμαριάς σύμφωνα με την 
παράγραφο 7 της 32913/10.5.1995 απόφασης του 
Υπουργού Περιβάλλοντος, Χωροταξίας και Δημοσίων Ερ¬ 
γων, (Δ 341/18.5.1995). 

γ) Να ελεγχθεί από την αρμόδια περιφερειακή υπηρεσία 
ότι η πραγματοποίηση μεταφοράς συντελεστή δόμησης 
που εγκρίνεται με την παρούσα απόφαση είναι εντός των 


ορίων του 10% του συνόλου των δομήσιμων επιφανειών 
που προκύπτει κατά προσέγγιση από την εφαρμογή των 
ισχυόντων συντελεστών δόμησης εντός του ρυμοτομικού 
σχεδίου του Δήμου Καλαμαριάς. 

Αρθρο 2 

1) Ακυρώνεται ο 6058 ονομαστικός τίτλος δικαιώματος 
μεταφοράς συντελεστή δόμησης για το τμήμα των 65,086 
τ.μ. από ορόφους. 

2) Εγκρίνεται για το υπόλοιπο τμήμα των 24,914 τ.μ. 
από ορόφους που δεν χρησιμοποιήθηκε από τον 6058 τί¬ 
τλο η χορήγηση νέου τίτλου στο όνομα της δικαιούχου Σο¬ 
φίας Πιοτοφίδου. 

Άρθρο 3 

Η ισχύς της παρούσας απόφασης αρχίζει από την δημο¬ 
σίευσή της στην Εφημερίδα της Κυβερνήσεως. 

Αθήνα, 13 Οκτωβρίου 1995 

Ο ΥΠΟΥΡΓΟΣ 

ΚΟΣΤΑΣ ΛΑΛΙΩΤΗΣ 

